PRILOGA

ENOTNI DOKUMENT

„LOS CERRILLOS“

PDO-ES-02228

Datum vložitve zahtevka: 11. avgust 2016

1. Ime za registracijo

Los Cerrillos

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Rdeče vino tempranillo, rdeče vino tempranillo in cabernet sauvignon ter rdeče vino syrah.

Rdeče vino škrlatne ali češnjevo rdeče barve z odtenki vijolične. Njegova aroma je značilno sadna s cvetličnimi vonji. V ustih je prijetno, sveže in dobro strukturirano.

Vrednost največjega deleža skupnega alkohola je znotraj zakonskih omejitev v skladu z ustrezno zakonodajo EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 12,5 Najnižja vsebnost skupnih kislin 4,8 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) 15 Najvišja vsebnost skupnega žveplovega dioksida (v miligramih na liter) 115

Rdeče vino tempranillo in cabernet sauvignon (zasebna zbirka) ter rdeče vino cabernet sauvignon (družinsko)

Češnjevo rdeče barve z odtenki granatno rdeče/terakote. Aroma zrelega sadja, za katero so značilne note sladkega korena in balzama. V ustih ima mesnato strukturo, je močno in strukturirano, z bogatim in kremnim pridihom staranja.

Vrednost največjega deleža skupnega alkohola je znotraj zakonskih omejitev v skladu z ustrezno zakonodajo EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 13 Najnižja vsebnost skupnih kislin 4,8 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) 16 Najvišja vsebnost skupnega žveplovega dioksida (v miligramih na liter) 115

5. Enološki postopki

(a) Osnovni enološki postopki

Posebni enološki postopek

Sortna vina se pridelujejo v posodah iz nerjavnega jekla. Pred fermentacijo poteka dolga hladna maceracija, ki traja od dva do pet dni pri temperaturi 10–15 °C, sledi pa ji maceracija med fermentacijo, ki traja en ali dva tedna pri temperaturah med 20 in 28 °C, dokler ni alkoholno vrenje končano.

Vina, ki so namenjena za staranje v sodih, se pridelujejo v posodah iz nerjavnega jekla. Maceracija med fermentacijo traja 15–25 dni pri temperaturah med 25 in 30 °C. Med tem postopkom se izvede „délestage“, da se spodbudi ekstrakcija barve in fenolnih spojin iz klobuka med vrenjem kožic.

Omejitve glede vinifikacije

Vinificirano grozdje se ne stiska, temveč se statično odceja, da se pridobijo vina s „kapljanjem“. Preostali del tropin se obdela z nežnim dinamičnim odcejanjem, zaradi česar je donos zelo majhen.

Ko je malolaktična fermentacija končana, se vina naravno očistijo z dekantiranjem namesto s kemično obdelavo, za staranje pa se pretočijo v 225-litrske hrastove sode, ki se uporabljajo največ šest let.

Nato se vina ustekleničijo, da se izvede postopek redukcije in da je vino optimalno za pitje.

— Tempranillo: 100-odstotni tempranillo, ki se je v hrastovih sodih hranil vsaj 30 dni.

— Syrah: 100-odstotni syrah, ki se je v hrastovih sodih staral vsaj šest mesecev.

— Tempranillo in cabernet sauvignon: mešanica vin tempranillo in cabernet sauvignon, ki je v hrastovih sodih zorela vsaj šest mesecev.

— Zasebna zbirka: mešanica vin tempranillo in cabernet sauvignon, ki je v hrastovih sodih zorela vsaj 13 mesecev.

— „Cabernet Sauvignon de Familia“ (cabernet iz družinske zaloge): 100-odstotni cabernet sauvignon. V sodih je zorel vsaj 24 mesecev. Proces staranja se konča s počivanjem v steklenicah, ki traja 18 mesecev.

Postopki gojenja

V obdobju gojenja se izvede zelena rez, da se omeji naravna rast in izboljša donos, s tem pa tudi kakovost grozdja.

Grozdje se obira med 5. uro zjutraj in 11. uro dopoldne, da se prepreči obiranje pri visokih temperaturah in tako zagotovi ustrezna hladna maceracija.

(b) Največji donosi

Tempranillo

12 000 kilogramov grozdja na hektar

81,60 hektolitra na hektar

Cabernet sauvignon

10 000 kilogramov grozdja na hektar

68,00 hektolitra na hektar

Syrah

13 000 kilogramov grozdja na hektar

88,40 hektolitra na hektar

6. Razmejeno geografsko območje

Razmejeno območje vključuje naslednje parcele v občini Argamasilla de Alba (Ciudad Real):

OBMOČJE/PARCELA

109. 62, 63 111. 15, 30 in 9001 131. 71 151. od 115 do 121, 190, 277, 278, 9001, 9002, od 9004 do 9006, 9008, 9023 160. od 8 do 13, 15, 16, 17, od 21 do 23, 30, 31, 9003, 9005, 9006 161. 14, od 16 do 27, od 31 do 33, 35, od 9001 do 9004 162. 1, od 3 do 5, 7, 8, od 11 do 13, 17, 18, 9001, 9002 163. 1, 3, 4, od 6 do 21, 9001, 9004 171. 1, od 3 do 7, od 9004 do 9009, od 011 do 012 173. 2, 3, 9001, 9006 174. 1, od 3 do 12, 14, 15, 19, 20, 22, 23, 9001, od 9003 do 9011, od 9013 do 9020 175. 1, 9001, 9002 176. od 3 do 18, 9001, 9003 177. od 18 do 23, od 25 do 32, od 66 do 72, 74, od 89 do 111, 113, 114, 115, 118, 121, 124, 126, 127, 133, od 9001 do 9005, od 9008 do 9014, 9019, 9022, od 9024 do 9029 178. 6, 7, 9, od 12 do 24, 30, 31, od 34 do 38, od 40 do 60, od 9001 do 9004, od 9006 do 9061 180. 1, 2, 5, 9, od 9005 do 9007 181. 60, 9001, 9002 194. 45, 71, 73, 74, 76, 79, 82, 9002, 9009, 9011, 9028, 8 195. od 10 do 20, od 22 do 28, 30, 32, 33, 35, od 37 do 57, 86, 88, 93, 94, 95, 96, od 99 do 108, 112, 114, 118, 119, od 9001 do 9006, od 9008 do 9014, od 9016 do 9018

7. Glavna sorta ali sorte vinske trte

TEMPRANILLO – CENCIBEL

CABERNET SAUVIGNON

SYRAH

8. Opis povezav

Okolje (naravni in človeški dejavniki)

Los Cerrillos je točno določeno območje, ki obsega celoten predel Vega Alta reke Guadiana in meri več kot 60 km2. Začne se pri izviru reke Guadiana 3 km gorvodno od jezu Peñarroya in se razteza več kot 7 km dolvodno od jezu proti občini Argamasilla de Alba. Prikazano je tudi na vojaškem zemljevidu Španije, izdelanem leta 1975.

Skozi razmejeno območje, ki leži v bližini zbiralnika Peñarroya na nadmorski višini 695 metrov, teče reka Guadiana. Območje obkrožajo griči. Ta topografska značilnost zavira rastni cikel, saj zaradi nje območje obidejo visoke nočne temperature, ki znatno povečajo polifenolno dozorevanje grozdja, zagotavlja pa tudi močno izmenjavo zraka.

Tla so večinoma apnenčasta. Med kamninami prevladuje lapor, ki je mešanica nestrjenega apnenca in gline. Njegova tekstura je ilovnata, vrednost pH pa je približno 8.

Območje ima celinsko sredozemsko podnebje, za katero so značilna vroča poletja in mrzle zime. Temperaturna nihanja lahko včasih dosežejo 45 °C, skozi vse leto pa so velike razlike med dnevnimi in nočnimi temperaturami. Nebo je 80 % leta jasno; letna osončenost običajno presega 2 500 ur.

Zaradi bližine reke Guadiana se med območjem Los Cerrillos in sosednjimi območji pojavljajo velike razlike. Los Cerrillos ima precej večjo količino padavin kot preostanek pokrajine Kastilja - Manča, njegove temperature pa niso tako skrajne kot na okoliških območjih na jugu in zahodu. Grozdje se obira približno 15 do 20 dni pozneje kot na ostalem območju.

Skozi celotno alkoholno vrenje se uporablja postopek „délestage“: uporabijo se tehnike pridelave vina, v katerih se vinificirano grozdje ne stiska, temveč se statično odceja, da se pridobijo vina s „kapljanjem“, kar prinaša od 62- do 68-odstotni donos v hektolitrih na hektar, vina pa se naravno očistijo z dekantiranjem.

Opis vina

Rdeče vino škrlatne ali češnjevo rdeče barve z odtenki vijolične ali kostanjevo rdečkastorjave. Prevladujejo sadne arome s cvetličnimi vonji ali arome zrelega sadja s pridihom sladkega korena in balzama. V ustih je vino sveže in prijetno, dobro strukturirano ter z bogatim in kremnim pridihom staranja.

Zaradi zgoraj navedenega lahko delež alkohola v vinih preseže 14 %. Ta delež alkohola se z ustrezno kislostjo zlije v idealno kombinacijo, zaradi česar je zelo pomembno določiti najprimernejši trenutek za obiranje s skrbnim spremljanjem zorenja grozdja.

Vsebnost polifenolov v vinih znaša do 80 miliekvivalentov na liter. Vina so bogata z ekstrakti, aromatična in dobro obarvana, pri čemer dosegajo do 18 enot absorbance (vsota absorbanc pri 420, 520 in 620 nanometrih) v barvnih točkah ter vsebnost antocianinov do 800 miligramov na liter.

Povezava

Lokacija razmejenega območja s pliokvartarnimi nevezanimi materiali, trdim apnencem, laporjem in okrasto glino omogoča dobro obarvana vina z značilno mineralizacijo, ki dosega tudi do 18 barvnih točk.

Vinogradi Los Cerrillos ležijo v bližini zbiralnika Peñarroya na nadmorski višini 695 metrov, obkroženi pa so z griči. To pomeni, da gre za območje s hladnimi temperaturami, kar (poleg poznejšega obiranja) spodbuja fotosintezo ter tvorjenje jagod in sladkorjev. S tem se znižuje vrednost pH, zvišuje raven kislosti in spodbuja vsebnost fenolnih spojin do 80 miliekvivalentov na liter ter višja koncentracija antocianinov (do 800 miligramov na liter).

S postopkom „délestage“ skozi celotno alkoholno vrenje, prakso, pri kateri se grozdje ne stiska, ter naravnim postopkom čiščenja z dekantiranjem nastanejo vina, katerih aroma je bolj cvetlična kot sadna, ter starana vina z začimbnimi in praženimi notami ter rahlim pridihom sladkega korena in balzama.

Čeprav je razmejeno geografsko območje obdano z ZOP La Mancha, se njegove značilnosti bistveno razlikujejo od sosednjega razmejenega območja pri naslednjih dejavnikih:

ZOP La Mancha Los Cerrillos Razlike ≥ 11,5 vol. % ≥ 12,5 vol. % Višja vsebnost alkohola ≤ 10 meq/l ≤ 15 meq/l Višja vsebnost hlapnih kislin 74 % 68 % Manj hl/ha — > 40 meq/l Več polifenolov

Zaradi apnenih tal, lapornih kamnin, nadmorske višine in vpliva reke je na razmejenem območju samo eno vinogradniško posestvo, ki prideluje vino in je v lasti vlagatelja zahtevka.

Opozoriti je treba, da razmejeno območje obsega 1 570 hektarjev, ki pripadajo različnim lastnikom, vendar na njem ni bila zasajena nobena druga trta, prav tako tam ni drugih vinskih kleti. Zato je bila razmejitev izvedena na podlagi okoljskih pogojev, kot so opisani zgoraj.

Če bodo v prihodnosti na razmejenem geografskem območju dejavnost vzpostavili drugi proizvajalci, bodo lahko tudi ti uporabljali registrirano ime, če bodo izpolnjevali pogoje iz specifikacije. Ker razmejeno območje obsega 1 570 hektarjev, je na njem brez težav mogoče ustanoviti druge vinske kleti.

9. Bistveni dodatni pogoji

Pravni okvir:

v nacionalni zakonodaji.

Vrsta dodatnega pogoja:

pakiranje na razmejenem geografskem območju.

Opis pogoja:

vina bodo stekleničena na območju proizvodnje, ker se postopek v vseh primerih konča z drugo stopnjo staranja v steklenicah. V tem obdobju poteka postopek redukcije, s katerim se poveča kakovost vin in zaokroži njihov okus. Ko dosežejo organoleptične lastnosti, določene v specifikacijah za posamezne vrste vin, so pripravljena za uživanje.

Povezava na specifikacijo proizvoda

http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf